చట్టం తేవాలి... శిక్షలు పడాలిముస్లిం మహిళా బోర్డు ఆకాంక్షన్యూఢిల్లీ, ఆగస్టు 22: ట్రిపుల్ తలాక్ చెల్లదంటూ సుప్రీంకోర్టు ఇచ్చిన తీర్పును ముస్లిం మహిళలు ఆనందోత్సాహాలతో స్వాగతించారు. ముఖ్యంగా సామాజిక కార్యకర్తలు తీర్పును స్వాతంత్ర్యానంతరం వచ్చిన అతిగొప్ప సంస్కరణల్లో ఒకటిగా ప్రస్తుతించారు. ఇది ఇస్లాం విజయమని, దేశంలోని ముస్లిం మహిళల విజయమని అఖిల భారత ముస్లిం మహిళల పర్సనల్ లా బోర్డు వ్యాఖ్యానించింది. తీర్పు ముస్లిం మహిళలకు కొత్త ఆశలను కలిగించిందని పేర్కొంది. బోర్డు అధ్యక్షురాలు షాయిస్తా అంబర్ మాట్లాడుతూ, ‘‘ట్రిపుల్ తలాక్ను శాశ్వతంగా నిషేధిస్తారని ఆశిస్తున్నాం. అది ముస్లిం మహిళల జీవితాలను దుర్భరంగా మార్చింది. నిజానికి ఇస్లాంలో ట్రిపుల్ తలాక్ లేనేలేదు అన్నారు. ఈ వివక్షాపూరితమైన ఏర్పాటు మత పెద్దలమని చెప్పుకొనే వారే ఏర్పాటు చేశారు. లక్షల మంది ముస్లిం మహిళలు ఇబ్బందులు పడ్డారు’’ అని చెప్పారు. ఎలాంటి ఒత్తిడులకూ లొంగకుండా, అదే సమయంలో షరియాకు హాని జరగకుండా ట్రిపుల్ తలాక్ను నిషేధిస్తూ సత్వరమే ప్రభుత్వం చట్టం తేవాలని కోరారు. సగం యుద్ధమే గెలిచామని, కేంద్ర ప్రభుత్వం చట్టం తెచ్చి, ఈ దురాచారాన్ని కొనసాగిస్తున్న వారిని శిక్షించేంత వరకు పూర్తి విజయం సాధించినట్లు కాదని పిటిషనర్ల తరఫున పోరాడిన ఫరాహ్ ఫయాజ్, జకియా సుమన్, నూర్జహాన్ నియాజ్ తేల్చిచెప్పారు. మహిళా పర్సనల్ లాబోర్డు తరఫున వాదించిన న్యాయవాది చంద్రరాజన్ మాట్లాడుతూ, ‘‘తీర్పు చరిత్రాత్మకమే. కానీ, సుప్రీంకోర్టు ఆదేశాల ప్రకారం ప్రభుత్వం చట్టం తెచ్చాకే నిజమైన న్యాయం జరుగుతుంది’’ అన్నారు.
chattam tevali... shikshalu padalimuslim mahila bordu aakaankshanyuudllii, aagastu 22: triple talak chelladantu supreenkortu ichina teerpunu muslim mahilalu aanandotsaahaalato swaagatinchaaru. mukhyamgaa saamaajika kaaryakartalu teerpunu swaatantryaanantaram vachina atigoppa samskaranallo okatigaa prastutinchaaru. idhi islam vijayamani, desamloni muslim mahilala vijayamani akhila bhaarata muslim mahilala parsanal laa bordu vyaakhyaaninchindi. teerpu muslim mahilalaku kotta aasalanu kaliginchindani perkondi. bordu adhyakshuraalu shaista ambar maatlaadutuu, ‘‘triple talaaknu saasvatamgaa nishedhistaarani aasistunnam. adhi muslim mahilala jeevitaalanu durbharamgaa maarchindi. nijaaniki islaamlo triple talak leneledu annaru. ee vivakshaapuuritamaina erpaatu matha peddalamani cheppukone vaare erpaatu chesaru. lakshala mandi muslim mahilalu ibbandulu paddaaru’’ ani cheppaaru. elanti ottidulakuu longakunda, adhe samayamlo shariaku haani jaragakunda triple talaaknu nishedhistuu satvarame prabhutvam chattam tevalani koraru. sagam yuddhame gelichamani, kendra prabhutvam chattam tecchi, ee duraachaaraanni konasaagistunna vaarini shikshinchenta varaku puurti vijayam saadhinchinatlu kaadani pititionerla tarafuna poraadina farah fayaj, jakia suman, noorjahan niaz telchicheppaaru. mahila parsanal labordu tarafuna vaadinchina nyaayavaadi chandrarajan maatlaadutuu, ‘‘teerpu charitraatmakame. cony, supreenkortu aadesaala prakaaram prabhutvam chattam tecchaake nijamaina nyaayam jarugutundi’’ annaru.